el el el el el el el el el el el el el el el el el el el el el el el el el el el el el el el en el it el el el el el el el en el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el en el el el en el en el en el en el el ru de el el de el el el el el el el el el el el el el el el el el
Το Καντόνι της Βέρνης (Γερμανικά: Kanton Bern, Γαλλικά: Canton de Berne) είναι το δεύτερο μεγαλύτερο από τα 26 Ελβετικά καντόνια, τόσο σε έκταση όσο και σε πληθυσμό. Βρίσκεται στη κεντροδυτική Ελβετία και συνορεύει προς βορρά με τα καντόνια Ιούρα και Σόλοτουρν, στα δυτικά με τα καντόνια Νεσατέλ, Φριμπούρ και Βω, στα νότια με το Καντόνι του Βαλαί και στα ανατολικά με τα καντόνια Ούρι, Νίντβαλντεν, Όμπβαλντεν, Λουκέρνης και Άαργκαου.
δεδομένα (π • σ • ε )
Το καντόνι της Βέρνης είναι δίγλωσσο, με επίσημες γλώσσες τα Γερμανικά και τα Γαλλικά. Έχει έκταση 5,959.44 τ.χλμ. και πληθυσμό 992.617 κατοίκους (31 Δεκεμβρίου 2012)[4]. Το 2007, ο πληθυσμός περιελάμβανε 119.930 (ή 12,45%) αλλοδαπούς.[5] Η Βέρνη διαιρείται σε 5 περιοχές, 10 επαρχίες και 388 δήμους. Η πρωτεύουσα του καντονίου και επίσης η ομοσπονδιακή πρωτεύουσα της Ελβετίας, είναι η Βέρνη.
Το μεγαλύτερο μέρος του πληθυσμού του καντονίου είναι Προτεστάντες (το 67%, το 2000)[6], και οι περισσότεροι από αυτούς ανήκουν στην Ελβετική Μεταρρυθμισμένη Εκκλησία (Καλβινιστές), η οποία είναι αναγνωρισμένη επίσημα ως κρατική εκκλησία, αν και είναι αυτόνομη στη διοίκησή της και οργανώνεται κατά μήκος των δημοκρατικών αρχών. Το καντόνι είναι επίσης έδρα ενός μεγάλου αριθμού μικρών Ευαγγελικών Χριστιανικών δογμάτων ανεξάρτητων από την κρατική εκκλησία.
Ο τουρισμός είναι η κύρια πηγή εισοδήματος του καντονίου. Άλλοι σημαντικοί τομείς είναι η γεωργία, η κτηνοτροφία, η τυροκομία και η παραγωγή υδροηλεκτρικής ενέργειας.
Το Μεγάλο Συμβούλιο της Βέρνης (Γερμανικά: Grosser Rat, Γαλλικά: Grand conseil) είναι το κοινοβούλιο του καντονίου της Βέρνης. Αποτελείται από 160 αντιπροσώπους, που εκλέγονται με αναλογική εκπροσώπηση για τετραετή θητεία. Το γαλλόφωνο τμήμα του καντονιού στην περιοχή του Ιούρα της Βέρνης (γερμ. Μπέρνερ Γιούρα, γαλλ. Ζουρά Μπερνουά) έχει 12 θέσεις εγγυημένες, ενώ η γαλλόφωνη μειονότητα της δίγλωσσης επαρχίας του Ζέλαντ (εκλογική περιφέρεια Ζέλαντ/Μπιλ) όσες θέσεις της αναλογούν πληθυσμιακά.[6]
Το Μεγάλο Συμβούλιο, το κοινοβούλιο του καντονίου της Βέρνης.
Η παλιά πόλη της Βέρνης.
Tο Σταντ ντε Σουίς, η έδρα της Γιανγκ Μπόις.
Αυτό το λήμμα σχετικά με τη γεωγραφία της Ελβετίας χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε
↑ www .rr .be .ch /rr /de /index .html.
↑ «Bilanz der ständigen Wohnbevölkerung nach Kanton, definitive Jahresergebnisse, 2018». στατιστική υπηρεσία. Federal Statistical Office. Ανακτήθηκε στις 28  Αυγούστου 2019.
↑ Από αυτά εκ περιτροπής ανακηρυσσόταν με ετήσια θητεία ο κυβερνήτης της Ελβετικής συνομοσπονδίας (τα άλλα πέντε ήταν Φριμπούρ, Βασιλεία, Σόλοτουρν, Ζυρίχη και Λουκέρνη)
↑ "Swiss Federal Statistical Office - STAT-TAB" Αρχειοθετήθηκε 2012-04-01 στο Wayback Machine. , online database – Datenwürfel für Thema 01.2 - Bevölkerungsstand und -bewegung (Γερμανικά), Ανακτήθηκε 16 Φεβρουαρίου 2014
↑ Federal Department of Statistics (2008)."Ständige Wohnbevölkerung nach Staatsangehörigkeit, Geschlecht und Kantonen" Αρχειοθετήθηκε 2008-12-15 στο Wayback Machine. (Microsoft Excel), Ανακτήθηκε 16 Φεβρουαρίου 2014
↑ 6,0 6,1 Ομοσπονδιακή Στατιστική Υπηρεσία (2004)."Wohnbevölkerung nach Religion" Αρχειοθετήθηκε 2008-12-29 στο Wayback Machine. Ανακτήθηκε 16 Φεβρουαρίου 2014